# אורי גלר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אורי גלר בהופעה

אורי גלר (נולד ב-20 בדצמבר 1946) הוא ישראלי שגדל בתל אביב והתפרסם ברחבי העולם כמי שמעיד על עצמו כבעל כוחות על טבעיים.

ממופעי קסמים במועדוני לילה ישראלים, הפך גלר ל"כוכב" למשך שנים אחדות בשל יכולותיו העל טבעיות לכאורה, שהתבטאו בטלקינזיס (הנעה מרחוק ללא מגע), דאוזינג (איתור מחצבים על ידי שימוש במאגיה) וטלפתיה. בהופעותיו הצליח גלר לכופף חפצי מתכת כמו כפיות וכן לגרום לשעונים להיעצר או לנוע במהירות ללא כוח פיזי חיצוני נראה לעין. אף על פי שאנשים רבים ייחסו לו כוחות מאגיים אמיתיים, גלר ספג ביקורות קשות, במיוחד מהקהילה המדעית, אשר כינתה אותו שרלטן ונוכל.

## [עריכה] ביוגרפיה

גלר נולד להורים יוצאי הונגריה ואוסטריה. לדברי גלר, הפעם הראשונה בה נוכח בכישוריו העל טבעיים הייתה בגיל 5. הוא טוען כי לילה אחד כאשר הלך ברחוב פגע בו כדור אור שנפל מהשמיים והעניק לו את כוחותיו המופלאים, הוא נוכח בהם לאחר מכן כאשר הכפית שבה אכל נפלה מידו ונשברה על השולחן. הוריו היו המומים למדי וגלר לא סיפר על המקרה לאף אחד אחר באותו זמן. לעומת זאת הוא הקפיד להתאמן על כוחותיו המיוחדים עם חבריו לכיתה. לדעת אמו, כשרונות אלה באו לו בירושה מזיגמונד פרויד אליו הוא קשור מצד אימו.

בגיל 11 עבר גלר לקפריסין שם חי עד גיל 17. הוא חזר לישראל לקראת גיוסו ושירת בחטיבת הצנחנים. במהלך מלחמת ששת הימים הוא נפצע ובשנתיים שלאחר מכן עבד כדוגמן.

בשנת 1973 דיווח אורי גלר לעתונות הישראלית על קשריו עם השחקנית האיטלקיה סופיה לורן. הוא מסר לפרסום תמונה משותפת שלו עם השחקנית. בבדיקה עם המנהלים האישיים של השחקנית הם טענו כי השניים לא נפגשו, ונמצא שהתמונה שנמסרה פוברקה. גלר הודה במעשה; עם זאת, מאוחר יותר הודו מנהליה של סופיה לורן כי השניים, גלר ולורן, אכן נפגשו, אבל הם החליטו להכחיש זאת כדי שהדבר לא יזיק לקריירה של השחקנית. בעקבות אירוע זה וחוסר האמון שנוצר כלפיו בארץ, עזב אורי גלר את ישראל.

בארצות הברית, באותה שנה, הוזמן גלר להתארח בתוכנית The Tonight Show. עורכי התוכנית גרמו לו לחשוב שהוא בא לשם על מנת להשתתף בראיון ממוצע, אך כשנכנס לאולפן התוכנית התברר לו שהכינו לו "מארב" - שולחן מלא בכלי כסף וחפצים שונים, מחכים שגלר יכופף אותם. גלר סירב לכופף את החפצים שסיפקו מראש עורכי התוכנית, בטענה שבאותו רגע כוחותיו נחלשו (בכך מצאו מתנגדיו אישוש להנחה כי גלר "מכין" את הכפיות שעות לפני הופעותיו, על ידי כיפופן והפיכתן לגמישות על סף שבירה).

ב-1980 הודיע גלר על תקוותיו להתעשר על ידי שימוש בדאוזינג למציאת מתכות ומינרלים יקרים. אף על פי שדבר זה לא אומת, גלר טוען שהוא עבד תקופה אצל חברה ששכרה את שירותיו העל-טבעיים לצורך מציאת נפט, זהב ומינרלים שונים.

גלר כתב 16 ספרים, חלקם בדיוניים. הוא גר כיום בברקשייר שבאנגליה, באחוזה על גדות נהר התמזה.

בנובמבר 2006 עלתה בערוץ 2 תוכניתו של אורי גלר, "אורי גלר מחפש את היורש".

## [עריכה] קישורים חיצוניים

- אורי גלר - האתר הרשמי
- איך הצליח אורי גלר לעשות זאת? מ-The Skeptic Encyclopedia of Pseudoscience, 2002
- אורי גלר - בלוג
- אורי גלר - אתר מעריצים
- ביקור בבית אורי גלר בקיץ 2004
- אורי גלר - ביבליוגרפיה כרונולוגית
- ביקור אצל אורי גלר מאת ריצ'רד פיינמן (חתן פרס נובל בפיזיקה).
- ביקורת על אורי גלר
- "לתפוס את אורי גלר על חם" מאמר שנכתב על ידי C. Eugene Emery, Jr., והופיע במקור בProvidence Sunday Journal ב-1987.
- אורי גלר נתפס על חם! נכתב על ידי CICAP (וועדה איטלקית לבדיקת תביעות שהוגדרו "על טבעיות").
- כיפוף כפיות: איך באמת אורי גלר עשה זאת!
- אלי אשד, האייל הקורא - משיח מטעם החייזרים: הסאגה של אורי גלר (חלק א').
- אלי אשד, האייל הקורא - משיח מטעם החייזרים: הסאגה של אורי גלר (חלק ב') - על הפרכת טענותיו של גלר בדבר כוחותיו העל טבעיים.
- ביקורת כלפי גלר בוידאו גוגל (קטע וידאו)

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99_%D7%92%D7%9C%D7%A8.html

קטגוריות: פסבדו-מדע | בדרנים ישראלים | על טבעי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Esperanto
- Español
- Suomi
- Français
- 日本語
- Nederlands
- Norsk (bokmål)
- Svenska